Document ID: 32014R0887

IZVEDBENA UREDBA KOMISIJE (EU) št. 887/2014
z dne 14. avgusta 2014
o tehnični obliki za pošiljanje evropske statistike vinogradov v skladu z Uredbo (EU) št. 1337/2011 Evropskega parlamenta in Sveta
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1337/2011 Evropskega parlamenta in Sveta z dne 13. decembra 2011 o evropski statistiki trajnih nasadov (1) in zlasti člena 8(2) Uredbe,
ob upoštevanju naslednjega:
(1)
Uredba (EU) št. 1337/2011 določa okvir za pripravo primerljive evropske statistike trajnih nasadov.
(2)
Določiti bi bilo treba strukturo podatkov za pošiljanje statističnih podatkov o vinogradih in standard za izmenjavo podatkov.
(3)
Ukrepi iz te uredbe so v skladu z mnenjem Stalnega odbora za kmetijsko statistiko -
SPREJELA NASLEDNJO UREDBO:
Člen 1
Države članice pošljejo statistične podatke o vinogradih iz Priloge II k Uredbi (EU) št. 1337/2011 v okviru strukture, določene v opredelitvah strukture podatkov SDMX. Podatke pošljejo Evropski komisiji (Eurostatu) prek storitev enotne vstopne točke ali jih dajo na voljo, tako da jih Evropska komisija (Eurostat) lahko pridobi prek storitev enotne vstopne točke.
Člen 2
Struktura podatkov za pošiljanje statističnih podatkov o vinogradih Evropski komisiji (Eurostatu) je določena v Prilogi.
Člen 3
Podatki se zagotovijo za vsako obvezno spremenljivko in agregat.
Člen 4
Podatki se zagotovijo v hektarjih in številu kmetijskih gospodarstev.
Člen 5
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. avgusta 2014

Labels: 12
19
6